CELEX: 62012TN0158
Language: da
Date: 2012-04-05 00:00:00
Title: Sag T-158/12: Sag anlagt den 5. april 2012 — European Dynamics Belgium m.fl. mod Det Europæiske Lægemiddelagentur

23.6.2012   
            
            
               DA
            
            
               Den Europæiske Unions Tidende
            
            
               C 184/15
            
         Sag anlagt den 5. april 2012 — European Dynamics Belgium m.fl. mod Det Europæiske Lægemiddelagentur
   (Sag T-158/12)
   2012/C 184/28
   Processprog: græsk
   
      Parter
   
   
      Sagsøgere: European Dynamics Belgium SA (Bruxelles, Belgien), European Dynamics Luxembourg SA (Ettelbrück, Luxembourg), Εvropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland), European Dynamics UK Ltd (London, Det Forenede Kongerige) (ved advokat Β. Christianos)
   
      Sagsøgt: Det Europæiske Lægemiddelagentur
   
      Sagsøgerens påstande
   
   
               —
            
            
               Afgørelse nr. ΕΜΑ/67882/2012 truffet af Det Europæiske Lægemiddelagentur (herefter »EMA«) den 31. januar 2012, hvorved sagsøgernes bud indgivet inden for rammerne af den åbne udbudsprocedure nr. EMA/2011/17/ICT vedrørende procedurens parti 1 af EMA blev indplaceret som nr. 2, annulleres.
            
         
               —
            
            
               EMA tilpligtes at erstatte den skade, som sagsøgerne har lidt som følge af at have mistet muligheden for en indplacering som nr. 1 i rammekontrakten, som sagsøgerne anslår til at være 2 139 471,70 EUR med tillæg af renter beregnet fra tidspunktet for afgørelsens vedtagelse.
            
         
               —
            
            
               EMA tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med nærværende søgsmål har sagsøgerne nedlagt påstand om annullation af EMA’s afgørelse af 31. januar 2012, hvorved sagsøgernes bud indgivet inden for rammerne af den åbne udbudsprocedure nr. EMA/2011/17/ICT vedrørende procedurens parti 1 (Lot 1) af EMA blev indplaceret som nr. 2, samt om erstatning for den skade, som sagsøgerne har lidt som følge af at have mistet muligheden for en indplacering som nr. 1 i nævnte procedure.
   Sagsøgerne har gjort gældende, at den anfægtede afgørelse skal annulleres i henhold til artikel 263 TEUF, idet de EU-retlige regler er blevet tilsidesat, og nærmere bestemt af følgende grunde:
   
               1)
            
            
               For det første har EMA i strid med finansforordningen, gennemførelsesforordningen hertil og de tekniske specifikationer tilføjet en betingelse i præsentationsfasen om tilbudsgivernes eksterne samarbejdspartneres tilstedeværelse med henblik på vurdering af disse, mens denne betingelse ikke var fastsat i de originale udbudsdokumenter, og således udgør et nyt tildelingskriterium.
            
         
               2)
            
            
               For det andet har EMA i strid med finansforordningens gennemførelsesbestemmelser vurderet og indplaceret tilbudsgivernes erfaring, som allerede var taget i betragtning, som et kvalitativt udvælgelseskriterium under tildelingsproceduren.
            
         
               3)
            
            
               For det tredje har EMA tilsidesat princippet om gennemsigtighed, idet:
               
                           —
                        
                        
                           et af de tildelingskriterier, der er fastsat i de tekniske specifikationer, er formuleret således, at det er udelukket, at det kan vurderes objektivt
                        
                     
                           —
                        
                        
                           de tekniske specifikationer ikke indeholder den matematiske formel (logaritmen), som ligger til grund for sagsøgernes præcise bedømmelse (med to decimaler).